ZÁKLADNÉ PRINCÍPY

RADIKÁLNA INKLÚZIA

Ktokoľvek môže byť súčasťou AfrikaBurn. Vítame a rešpektujeme neznámych ľudí. Pre účasť v našej komunite neexistujú žiadne nevyhnutné podmienky. To znamená, že sa môže zúčastniť každý.

DAROVANIE

Sme oddaní samotnému dávaniu, resp. darovaniu. Hodnota daru je bezpodmienečná. Darovanie nepočíta s tým, že sa za to dostane niečo späť, alebo s výmenou za niečo rovnakej hodnoty.

DEKOMODIFIKACE

Za účelom zachovania ducha darovania sa naša komunita snaží vytvoriť sociálne prostredie, ktoré nie je ovplyvnené komerčným sponzorstvom, transakciami či reklamou. Sme pripravení ochrániť našu kultúru pred takýmto vykorisťovaním. Odmietame nahradenie osobnej skúsenosti za konzum.

RADIKÁLNA SEBESTAČNOSŤ

AfrikaBurn nabáda jednotlivcov, aby objavili, trénovali a spoliehali sa na svoje vnútorné zdroje.

RADIKÁLNE SEBAVYJADRENIE

Radikálne sebavyjadrenie vychádza z jedinečných darov každého jednotlivca. Nikto iný ako jednotlivec alebo spolupracujúca skupina nemôže určiť jeho obsah. Ponúka sa ako dar ostatným. V tomto duchu by darca mal rešpektovať práva a slobody príjemcu.

KOMUNITNÉ ÚSILIE

Naša komunita si cení tvorivú spoluprácu. Snažíme sa vytvárať, presadzovať a chrániť sociálne skupiny, verejné priestory, umelecké diela a komunikačné metódy, ktoré túto interakciu podporujú.

KOMUNITNÁ ZODPOVEDNOSŤ

Oceňujeme občiansku spoločnosť. Členovia komunity, ktorí organizujú akcie, by mali prevziať verejnú zodpovednosť a snažiť sa oboznamovať účastníkov s ich občianskými povinnosťami. Musí tiež prevziať zodpovednosť za to, že sú akcie vykonané v súlade s národnými a miestnymi zákonmi.

NENECHÁVAME ZA SEBOU STOPY

Naša komunita rešpektuje životné prostredie. Sme odhodlaní nezanechať žiadne fyzické stopy našich aktivít, kdekoľvek sa zhromažďujeme. Po sebe všetko upratujeme a snažíme sa, kedykoľvek je to možné, opustiť tieto miesta ešte v lepšom stave, než ako sme ich našli.

ÚČASŤ

Naša komunita sa zaviazala k radikálnej účastníckej etike. Veríme, že transformačná zmena, či už v jednotlivcovi alebo v spoločnosti, sa môže prejaviť iba prostredníctvom osobnej účasti. Existujeme prostredníctvom našich skutkov. Všetci sú pozvaní priložiť ruku k dielu. Všetci sú pozvaní k zábave. Reálny svet robíme cez činnosti, ktoré otvoria srdce.

BEZPROSTREDNOSŤ

Okamžité skúsenosti sú v mnohých ohľadoch najdôležitejšiou hodnotou našej kultúry. Snažíme sa prekonať prekážky, ktoré stoja medzi nami a poznaním nášho vnútorného ja, spoznať realitu ľudí okolo seba a byť v kontakte s prírodným svetom, ktorý prekonáva ľudské sily. Žiadna idea nemôže túto skúsenosť nahradiť.

KAŽDÝ UČÍ KAŽDÉHO

Ako nezávislá komunita veríme, že zodpovednosť šírenia našej kultúry spočíva na každom z nás. Všetci sme správcovia našej kultúry – keď sa naskytne príležitosť, odovzdávame svoje znalosti.